Legal Document

Category: 331

Text:
10. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.1772 της 5 Οκτ./25 Νοεμ. 1954 Περί πολλαπλασιασμού βασικού συντελεστού αξίας της μεταλλικής δραχμής δια την είσπραξιν των κατά το άρθρ. 65 του Τελωνειακού Κώδικος δικαιωμάτων αποταμιεύσεως. Λαβόν υπ’ όψιν: 1) την υπ’ αριθ. Δ.9480 από 27 Ιουλ. 1954 πρότασιν του Υπουργείου Οικονομικών, 2)σχετικήν εισήγησιν του επί των Οικονομικών Υφυπουργού, καθ’ ην δέον ο, κατά το άρθρ. 15 του Α.Ν. 899/37, συντελεστής της αξίας της μεταλλικής δραχμής δια την είσπραξιν των, κατά τον Νόμ. 1165/1918 (άρθρ. 65 παρ. 1), δικαιωμάτων αποταμιεύσεως, ο ισχύων κατά την 27.4.1941 να πολλαπλασιάζεται επί τον πρόσθετον συντελεστήν 0,3, 3) το άρθρ. 2 του Α.Ν. 657/1948, αποφασίζει: Εγκρίνει όπως, δια την είσπραξιν των, κατά το άρθρ. 65 του Τελωνειακού Κώδικος, δικαιωμάτων αποταμιεύσεως ο κατά την 27 Απρ. 1941 ισχύων βασικός συντελεστής της αξίας της μεταλλικής δραχμής εκ δραχ. 20 τραπεζιτικών πολλαπλασιάζεται επί τον πρόσθετον συντελεστήν 0,3. Εκδόσαν προς τούτο την υπ’ αριθ. 1772 παρούσαν πράξιν του. Σελ. 312(ε) 278-138